**Δελτίο Τύπου**

Της Επιτροπής για την παρακολούθηση του Προγράμματος

Διαχείρισης Αδέσποτων ζώων του Δήμου Λαμιέων

12/8/2015

Την Τετάρτη 29 Ιουλίου 2015 στα γραφεία της Κοινωφελούς Επιχείρησης διεξήχθη συνεδρίαση της Επιτροπής για την παρακολούθηση του Προγράμματος Διαχείρισης των Αδέσποτων Ζώων στον Δήμο Λαμιέων.

Κατά την διάρκεια της συνεδρίασης συζητήθηκαν τα παρακάτω θέματα:

-Οι παρατηρήσεις και οι προτάσεις της κτηνιάτρου Κας Αντωνακάκη και της  Κας Καραμασιώτη για την εύρυθμη λειτουργία του Κυνοκομείου, οι οποίες κατατέθηκαν εγγράφως στην Επιτροπή

-Η άμεση ανάγκη ορισμού ωραρίου επισκεψιμότητας του Κυνοκομείου για το κοινό και τις υιοθεσίες και τήρησης αυτού

-Ο ορισμός τηλεφώνου του δήμου για άμεση επικοινωνία και συντονισμό ενεργειών για επείγοντα περιστατικά

-Η ανάγκη δημιουργίας γραφείου ενημέρωσης για το Πρόγραμμα των αδέσποτων που θα δέχεται και τα παράπονα-καταγγελίες-υποδείξεις των πολιτών

-Η αναζήτηση του αρχείου καταγραφής των σημάνσεων που εχουν γίνει στο Κυνοκομείο τα τελευταία χρόνια και η δημιουργία σχετικού μητρώου στον Δήμο

-Η καταγγελία που ήρθε στην Επιτροπή  για ύποπτη έλλειψη τροφών, μετά την παραγγελία του δήμου, που χρήζει περαιτέρω διερεύνησης

-Η καταγραφή των στειρώσεων, του αριθμού περισυλλογών, του αριθμού των σημάνσεων(τσιπ),ο αριθμός των εμβολίων, οι επανεντάξεις και οι υιοθεσίες που εχουν πραγματοποιηθεί στον δήμο Λαμιέων από την έναρξη λειτουργίας της Επιτροπής

-Οι απαραίτητες βελτιώσεις που πρέπει να δρομολογηθούν στις υποδομές του Κυνοκομείου

-Η καταγγελία των κατοίκων στον Άγιο Λουκά για όχληση και κακές συνθήκες υγιεινής αγέλης σκύλων

-Η ενημέρωση του αρμόδιου Αντιδημάρχου Κου Κορέντζελου για τα παραπάνω

Στην συνεδρίαση παραβρέθηκαν ο Πρόεδρος Κος Μώρης, τα μέλη Κα Μπαρτσιώκα, Κα Αντωνακάκη και Κος Στασινός καθώς και η υπάλληλος του Κυνοκομείου Κα Καραμασιώτη. Πρακτικά κρατήθηκαν από την Κα Καραγιάννη, υπάλληλο του Γραφείου Ευρωπαϊκής Πληροφόρησης της Κοινωφελούς Επιχείρησης.

Τα μέλη της Επιτροπής:

Μώρης Δημήτριος-Δημοτικός Σύμβουλος

Μπαρτσιώκα Αγγέλα-Πρόεδρος του Φιλοζωικού Συλλόγου Φθιώτιδας

Στασινός Παναγιώτης-Μέλος του Φιλοζωικού Συλλόγου Φθιώτιδας

Αντωνακάκη Μαριάννα-Κτηνίατρος

Καραγιάννης Σπύρος- Εκπαιδευτής Ζώων